শম্পাইন-আর্দেন
শম্পাইন-আর্দেন (ফরাসি: Champagne-Ardenne) ফ্রান্সের ২৬টি রেজিওঁর একটি। এটি ফ্রান্সের উত্তর-পূর্ব অংশে বেলজিয়ামের সাথে সীমান্তে অবস্থিত। রেজিওঁটি চারটি দেপার্ত্যমঁ নিয়ে গঠিত: ওব, আর্দেন, ওত-মার্ন এবং মার্ন। রেজিওঁটিতে উৎপন্ন বুদ্বুদবিশিষ্ট সাদা ওয়াইন শ্যাম্পেইন জগদ্বিখ্যাত। শম্পাইন-আর্দেনের ভেতরে দিয়ে সেন, মার্ন এবং এন নদী তিনটি পশ্চিমদিকে বয়ে গেছে।